দেশে যত মানুষ প্রযুক্তি ব্যবহার করে তাদের বড় একটা অংশই এখনও প্রযুক্তি সম্পর্কে ততোটা জ্ঞান রাখে না। বিভিন্ন সময় প্রযুক্তি ব্যবহার করতে গিয়ে তাদের নানা সমস্যায় পড়তে হয়। অনেক সময় বড় ধরনের সমস্যা সৃষ্টির কারণে শাস্তির মুখেও পড়তে হচ্ছে সংশ্লিষ্টদের। অন্যদিকে ইন্টারনেট ও প্রযুক্তি ব্যবহারকারীদের প্রযুক্তি জ্ঞান কম থাকায় অন্যরা সেই সুযোগ নিয়ে টার্গেট ব্যক্তিকে বিপদে ফেলছে। এসব সমস্যা দূর করতে অনলাইন নিরাপদ থাকার প্রশিক্ষণের উদ্যোগ নিয়েছে সরকার।